Kurčatov (Venäma)

Kurčatov () om Venäman lidn da lidnümbrik Kurskan agjan keskuzpalan päivlaskmas. Se om agjan koumanz' lidn eläjiden lugun mödhe, Kurčatovan rajonan administrativižeks keskuseks mugažo, ei mülü sihe.

 Istorii 
Eländpunktan aluz om pandud vn 1968 kevädel sauvomha da holitamha Kurskan atomelektrostancijad, necen kahesan külän-žilon sijas: Gluškovo, Starodubcevo, Pihtino, Tarasovo, Leonovo, Uspenskoje, Mäsnänkino, Zatolokino. Kätihe radnikžiloks vn 1971 22. päiväl tal'vkud nügüdläiženke nimenke Igor' Kurčatov-fizikantedomehen (1903−1960) muštoks. Kurčatovan rajonan keskuz vspäi 1977. Sai lidnan statusad vn 1983 25. päiväl sulakud.

Kurčatov šingotase Kurskan AES:al (elektrusen tehmine) da sen abuedheotandoil (sidä kesken holitišed i pol'fabrikatoiden kombinat«Kurskan AES - servis»-kompanijan sait (kaes-service.ru). ), elektrotehnižen mašiništon tegimelKurčatovan «Vektor»-tegimen sait (vector.ecm.ru). , sömtegimištol (leibänkombinat, makaronfabrik).

 Geografijan andmused 
Lidn sijadase kesked ümbärdajad rajonad, Seim-jogen hural randpolel ( 696 km pitte, Desnan hura ližajogi), Kurskan vezivaradimen randal (21,5 km², se-žo kävutase AES:an uitoks-vilugoitimeks), 160 m ü.m.t. keskmäižel korktusel. Kurskan vezivaradim om lidnfartaliden pohjoižröunaks, raudte om suviröunaks.

Matkad Kurskhasai om koumekümne seičeme kilometrad päivnouzmha orhal, 46 km avtotel vai 48 km raudtel. Toine lähembaine lidn om L'gov 26 km päivlaskmha orhal, 39 km avtotedme vai 30 km raudtedme. Kurčatov-raudtestancii radab lidnan suvipäivlaskmas «Kursk — Voronež»-keskustal. Toine om 428nz' km-raudteplatform suves, sen oficialitoi nimituz om Uspenk.

 Tobmuz 
Kurčatov om lidnümbrikon üks'jäižeks eländpunktaks. Lidnümbrikon pind om 60,4 km², sidä kesken lidnfartaliden — läz kümned nellikkilometrad. Lidn jagase ühesaks mikrorajonaks.

Lidnan pämez' om sen Administracijan pämez'. Lidnümbrikon Duman ezimez' om Aleksei Suzdalev vn 2016 redukuspäi.

 Eläjad 
Vl 1979 lidnan ristitišt oli 21 774 eläjad. Vn 2010 Venäman rahvahanlugemižen mödhe lidnan eläjiden lugu oli 42 706 ristitud, vn 2021 — 40 318 ristitud. Kaik 38 776 eläjad oli lidnas vl 2017. Kaikiš suremb lidnan ristitišt oli 48..49 tuhad eläjid vll 1996−2001 (49 100 rist. vl 2001).

Rahvahad (ozutadud rahvahudenke vl 2010): venälaižed — 95,2 %, ukrainalaižed — 2,0 %, toižed rahvahad — 2,8 %.

Rahvahad (enamba 0,4 % vl 2021): venälaižed — 87,5 %, ukrainalaižed — 0,6 %, armenijalaižed — 0,4 %, toižed rahvahad — 2,4 %, rahvahuden ozutandata — 9,1 %.

Ortodoksižen hristanuskondan viž jumalanpertidKurčatov-lidnan pühäpertid sobory.ru-saital.  oma saudud lidnas vspäi 1996.

 Openduz 
Lapsiden opendusen aluzkundad oma kahesa nimitadud i nomeruidud päivkodid (nomer 4, 5, 7, 9..12, 14), koume keskškolad (nomer 4, 5, 6), kaks' gimnazijad (nomer 1 i 2), licei (nomer 3), ehtal'ne škol, specialine (korrekcine) škol 8. toižendan, lapsiden sädamižen pert', čomamahtoiden škol, lapsiden da norišton sportškol.

Professionaline openduz om neniden aluzkundoiden kaks' Kurčatovan filialad: Kurskan valdkundaline politehnine kolledž i Regionaline avol'jaine socialine tehnikum.

 Galerei 

 Homaičendad 

 Irdkosketused 
 Lidnümbrikon tobmuden sait (kurchatov.gosuslugi.ru). 
 Lidnan da sen ümbrikon informacine sait (nash-kurchatov.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Kurskan agjan lidnad
Kategorii:Kurskan agjan lidnümbrikod
*